দরবারে সবার মধ্যে রাজা অদ্ভুতচন্দ্র সিংহাসনে বসে আছেন। চোখে জল নিয়ে এঁটো হাতে হাজির হলেন রাজপুত্র। বললেন- মহারাজ !  - য়্যাঁ ! বলো কী চাই ? বললেন - মহারাজ !  - আমার বাবাকে ধরে নিয়ে গ্যাছে !  - ধরে নিয়ে গ্যাছে ? কারা ? রাজা জিজ্ঞেস করলেন।  - আপনার সান্ত্রীরা। তিনি রুইমাছ ভাজা খেতে খেতে একপিঠ খেয়ে আরেক পিঠ খাবার জন্য মাছটাকে ওল্টাতেই চারজন সান্ত্রী  এসে বাবাকে চ্যাংদোলা করে ধরে নিয়ে গ্যাছে।  - আঃ ! রুই মাছ উল্টেছিল ? তাহলে তো ধরে নেবেই !  - কেন ? জিজ্ঞেস করলেন রাজপুত্র।  - আমার দেশে নিয়ম তাই।  রাজপুত্র তো থ।  রাজা বলে চললেন- শুধু কি ধরে নেয়া ? তিনদিন পর তাকে শূলে চড়ানো হবে। হ্যাঁ, এই তিন দিন নিজের জীবন ছাড়া আর যা সে চাইবে, তা অবশ্যই তাকে দেওয়া হবে। তা বাপু, শুনলে তো। যাও অ্যাখন !